Številka: 215-18/2024-2560-45

Datum: 27. 1. 2025

# Zapisnik

**o odpiranju glasovnic za sodelovanje strokovnih organizacij in rezultatih glasovanja za članstvo v Svetu Javnega zavoda Triglavski narodni park v obdobju 2024 - 2028**

S sklepom o začetku postopka javnega poziva in imenovanjem komisije št.: 215-18/2024-2560 z dne 23. 7. 2024 in na podlagi tretjega odstavka 39. člena Zakona o Triglavskem narodnem parku (Uradni list RS, št. 52/10, 46/14 – ZON-C, 60/17, 82/20 in 18/23 – ZDU-1O; v nadaljevanju: ZTNP-1) je bila imenovana tri članska strokovna komisija za izvedbo javnega poziva za sodelovanje zainteresiranih nevladnih in strokovnih organizaciji v Svetu Javnega zavoda Triglavski narodni park v obdobju 2024 - 2028.

Javni poziv za sodelovanje zainteresiranih nevladnih in strokovnih organizacij pri upravljanju Triglavskega narodnega parka v obdobju 2024 - 2028 je bil objavljen 23. 7. 2024 (št. dokumenta 215-18/2024-2560/1) na spletni stani Ministrstva za naravne vire in prostor, rok za oddajo pa je potekel 13. 8. 2024. Na ta Javni poziv se ni odzvala nobena strokovna organizacija, zato je Ministrstvo za naravne vire in prostor dne 14. 10. 2024 objavilo nov Javni poziv za sodelovanje zainteresiranih strokovnih organizacij pri upravljanju Triglavskega narodnega parka v obdobju 2024-2028 (št. dokumenta 215-18/2024-2560/25; v nadaljevanju: Javni poziv), rok za oddajo pa je potekel 30. 10. 2024.

Strokovna komisija je s Spremembo zapisnika o odpiranju prijav zainteresiranih strokovnih organizacij in evidentiranju predlaganih kandidatov za članstvo v Svetu Javnega zavoda Triglavski narodni park za obdobje 2024 – 2028 št. 215-18/2024-2560/32 z dne 3. 12. 2024 odločila, da se za članstvo v Svetu Javnega Zavoda Triglavski narodni park potegujeta dve strokovni organizaciji z evidentiranima kandidatoma, in sicer:

* Znanstvenoraziskovalni center Slovenske akademije znanosti in umetnosti, Novi trg 2, 1000 Ljubljana, kandidat dr. Jure Tičar (v nadaljevanju: ZRC SAZU) in
* Turistično društvo Gorje, Podhom 80, 4247 Zgornje Gorje, kandidat Andrej Golčman (v nadaljevanju: TD Gorje).

Ministrstvo za naravne vire in prostor je z dopisom »Volitve predstavnika zainteresiranih strokovnih organizacij v Svet Javnega zavoda Triglavski narodni park – PONOVNI POZIV« št. 215-18/2024-2560-42 z dne 10. 1. 2025 (v nadaljevanju: poziv) s priloženo glasovnico, pozvalo ZRC SAZU in TD Gorje k oddaji glasovnic. Rok za oddajo glasovnic je bil 17. 1. 2025 do 23.59 ure, če je bila glasovnica oddana priporočeno na pošto, oz. 17. 1. 2025 do 16.00 ure, če je bila glasovnica prinešena v vložišče Ministrstva za naravne vire in prostor.

**1.** Postopek odpiranja prispelih glasovnic je potekal 23. 1. 2025 s pričetkom ob 8.30 uri v tretjerm nadstropju Ministrstva za naravne vire in prostor, Dunajska cesta 47, 1000 Ljubljana.

**2.** Odpiranje ovojnic z glasovnicami je vodila v imenu pozivnika imenovana Strokovna komisija, v naslednji sestavi:

* mag. Jana Vidic, namestnica predsednice
* Janja Gregorin , članica
* mag. Suzana Hrastar Zupanc, članica

Pri odpiranju glasovnic je bil prisoten pooblaščenec Turističnega društva Gorje g. Jože Golobič iz Odvetniške družbe Osterman Perko o.p. d.o.o..

**3.** Strokovna komisija je pregledala prispele ovojnice, jih odprla in ugotovila njihovo pravočasnost, pravilno opremljenost in popolnost. Prispeli sta dve (2) ovojnici z glasovnicami, kot je to razvidno iz tabele 1, od tega sta bili pravočasno oddani dve (2) prispeli ovojnice, to je do 17. 1. 2025 do 23.59 ure). Od pravočasno prispelih prijav sta bili obe ovojnici pravilno opremljeni (poslani v zaprti ovojnici z oznako "NE ODPIRAJ - Volitve strokovnih organizacij v Svet Javnega zavoda Triglavski narodni park") (Tabela 2).

**Tabela 1: Prispele prijave**

|  |  |  |
| --- | --- | --- |
| Zap. št. | Strokovna organizacija | Naslov |
| 1. | Znanstvenoraziskovalni center Slovenske akademije znanosti in umetnosti (ZRC SAZU) | Novi trg 2, 1000 Ljubljana |
| 2. | Turistično društvo Gorje (TD Gorje) | Podhom 80, 4247 Zgornje Gorje |

**Tabela 2: Pravočasno oddane in pravilno opremljene prijave**

|  |  |  |
| --- | --- | --- |
| Zap. št. | Strokovna organizacija | Naslov |
| 1. | Znanstvenoraziskovalni center Slovenske akademije znanosti in umetnosti | Novi trg 2, 1000 Ljubljana |
| 2. | Turistično društvo Gorje | Podhom 80, 4247 Zgornje Gorje |

**4.** Strokovna komisija je ugotovila, da se obe pravočasno in pravilno opremljeni ovojnici, navedeni v Tabeli 2, nanašata na volitve kandidatov strokovnih organizacij v Svet Javnega zavoda Triglavski narodni park.

**5.** Strokovna komisija je glede popolnosti glasovnic ugotovila, da obe glasovnici vsebujeta zahtevane vsebine, to je, da je na obeh glasovnicah obkrožen po en (1) kandidat.

**6.** Strokovna komisija je preštela število glasov po posameznem kandidatu (Tabela 3) in ugotovila, da sta oba kandidata prejela po en (1) glas in da je glasovanje izenačeno.

**Tabela 3: Evidentiranje glasov na glasovnicah po posameznem kandidatu**

|  |  |  |  |
| --- | --- | --- | --- |
| Zap. št. | Strokovna organizacija | dr. Jure Tičar | Andrej Golčman |
| 1. | Znanstvenoraziskovalni center Slovenske akademije znanosti in umetnosti | x | / |
| 2. | Turistično društvo Gorje | / | x |

**7.** S strani pooblaščenca TD Gorje je Strokovna komisija na samem javnem odbiranju glasovnic prejela »Ponovni poziv k spremembi odločitve, sprejete v zapisniku o odpiranju prijav zainteresiranih strokovnih organizacij in evidentiranju predlaganih kandidatov za članstvo v Svetu Javnega zavoda Triglavski narodni park za obdobje 2024 - 2028, št. 215-18/2024-2560/29 z dne 26.11. 2024« (v nadaljevanju: Ponovni poziv OD). Komisija se je odločila, da se bo do Poziva OD opredelila ločeno od tega zapisnika. Na samem javnem odpiranju glasovnic se Strokovna komisija z vsebino Poziva OD ni natančno seznanila.

**8.** Strokovna komisija je ugotovila, da je bil postopek javnega odpiranja glasovnic izveden pravilno, v skladu z veljavnimi predpisi in odločila, da se zapisnik objavi na spletni strani ter pošlje zainteresiranima strokovnima organizacijama.

**9.** Postopek odpiranja glasovnic ter evidentiranje glasov na glasovnicah za člana strokovne organizacije v Svet Javnega zavoda Triglavski narodni park je bil zaključen 23. 1. 2025 ob 8. 45 uri.

**10.** Strokovna komisija se je naknadno, po koncu javnega odpiranja glasovnic, seznanila s Ponovnim pozivom OD. Strokovna komisija se je odločila, da Ponovnemu pozivu OD ne bo ugodila, odgovor z obrazložitvijo bo pooblaščencu TD Gorje posredovan ločeno.

**11**. Strokovna komisija se je na podlagi dejstva, da sta bila glasova izenačena ter na podlagi odločitve iz 10. točke tega zapisnika odločila, da bo objavila nov Javni poziv za sodelovanje zainteresiranih strokovnih organizacij pri upravljanju Triglavskega narodnega parka v obdobju 2024-2028.

**12**. Strokovna komisija je z vsebino tega zapisnika seznanjena in se z njo strinja, kar je potrjeno z elektronskim podpisom tega zapisnika.

**Komisija**:

|  |  |
| --- | --- |
|  | mag. Jana Vidic, namestnica predsednice  Janja Gregorin, članica  mag. Suzana Zupanc Hrastar, članica |